สถานีรถไฟพนมเปญ

สถานีรถไฟพนมเปญ () เป็นสถานีรถไฟหลักของกรุงพนมเปญ ประเทศกัมพูชา ตั้งอยู่ใกล้กับมหาวิทยาลัยวิทยาศาสตร์สุขาภิบาล มหาวิทยาลัยการจัดการแห่งชาติ และสถานทูตแคนาดา สถานีรถไฟพนมเปญสร้างขึ้นเมื่อ พ.ศ. 2475 ด้วยคอนกรีตเสริมแรง เบื้องต้นได้เปิดการเดินรถไปสถานีรถไฟพระตะบอง ทางตะวันตกของประเทศ ในกาลต่อมากัมพูชามีทางรถไฟสองสาย คือสายเหนือ สุดที่สถานีรถไฟปอยเปต และอีกสายคือสายใต้ สุดที่เมืองพระสีหนุ สร้างแล้วเสร็จใน พ.ศ. 2512

สถานีรถไฟพนมเปญได้รับการปรับปรุงใหม่ก่อนเปิดให้บริการอีกครั้งในวันที่ 22 ตุลาคม พ.ศ. 2553 อย่างไรก็ตามช่วงเดือนกุมภาพันธ์ พ.ศ. 2557 สถานีแห่งนี้ทำหน้าที่ขนส่งสินค้าไม่มากนัก โดยเฉพาะน้ำมัน ปัจจุบันมีการเดินรถจากพนมเปญไปสถานีรถไฟพระสีหนุตั้งแต่เดือนพฤษภาคม พ.ศ. 2559 หลังหยุดเดินรถนานถึง 14 ปี หลังการฟื้นฟูเส้นทางรถไฟสายอรัญประเทศ–ปอยเปต เพื่อประโยชน์เชิงพาณิชย์กับประเทศไทยเมื่อ พ.ศ. 2562 รัฐบาลกัมพูชามีแผนฟื้นฟูเส้นทางรถไฟระหว่างพนมเปญ–พระตะบองขึ้นมาอีกครั้ง ใช้งบประมาณราว 150 ล้านดอลลาร์สหรัฐ

มีการสร้างเส้นทางรถไฟระยะสั้นจากสถานีรถไฟพนมเปญเชื่อมกับท่าอากาศยานนานาชาติพนมเปญเมื่อ พ.ศ. 2561 เดิมขบวนรถจะใช้หัวรถจักรดีเซลลากตู้โดยสารหนึ่งตู้ ครั้น พ.ศ. 2562 กัมพูชาซื้อหัวรถจักรจากประเทศเม็กซิโก ราคาคันละ 1 ล้านบาท จำนวนสามคัน สำหรับเดินรถไปท่าอากาศยานแทนหัวรถจักรดีเซลที่มีอยู่เดิม

 เหตุการณ์สำคัญ 
ผู้นำของพรรคปฏิวัติประชาชนกัมพูชาจำนวน 21 คน จัดการประชุมลับภายในสถานีรถไฟแห่งนี้เมื่อวันที่ 28–30 กันยายน พ.ศ. 2503Osborne, p. 124 ในการประชุมครั้งนี้ พรรคเปลี่ยนชื่อเป็นพรรคกรรมกรกัมพูชา ภายหลังในยุคกัมพูชาประชาธิปไตยจึงถือว่าเป็นวันก่อตั้งพรรคChandler, David P., Revising the Past in Democratic Kampuchea: When Was the Birthday of the Party?: Notes and Comments, in Pacific Affairs, Vol. 56, No. 2 (Summer, 1983), pp. 288-300.

มีการประชุมของผู้นำเขมรแดงครั้งแรกในสถานีรถไฟแห่งนี้ในเดือนเมษายน พ.ศ. 2518 ซึ่งมีปล โปต เข้าร่วมการประชุมในครั้งนี้ด้วย โดยจัดขึ้นหลังเหตุการณ์พนมเปญแตกOsborne, p. 149

 อ้างอิง 

 แหล่งข้อมูลอื่น 
วิกิมีเปีย

พนมเปญ
หมวดหมู่:สิ่งก่อสร้างในเขตโฎนปึญ
หมวดหมู่:โครงสร้างพื้นฐานด้านการขนส่งในพนมเปญ
หมวดหมู่:สถานีรถไฟในประเทศกัมพูชาที่เปิดทำการในปี พ.ศ. 2475